Die Spookhuis in Boschkop, Pretoria – Phoenix Paranormal South Africa
Home Historical Die Spookhuis in Boschkop, Pretoria
Die oorspronklike opstal van die plaas Boschkop was vir 'n aantal paar jare steeds in 'n vervalle glorie teen die hang van Boschkop se rantjies..
Die lief en leed van die Barnards wat dié Victoriaanse herehuis gebou het, is uitgegriffel in die plaasbegraafplasie se grafstene. As dié herehuis kon praat, sou hy vertel van die Barnard-seuns wat in die Engelse Oorlog gesneuwel het, een van hulle in die slag van Donkerhoek, en van dié wat in die 1914 rebellie dood is. Hy sou vertel van die Groot Griep wat die familie so genadeloos getref het, van die Terblanche en Van der Merwes waarmee hulle getrou het, en van die Besters wat die plaas later vir dekades besit het.
Die huis staan op Waterlake Farm, 'n ontwikkeling van 300 ha groot met reekse dammetjies en 'n dam van 20 ha wat Theuns Bester van 1983 tot 1985 gebou het. Theuns het die plaas in die middel sestigerjare by 'n Dr Wynn gekoop. Teen daardie tyd het die Victoriaanse plaasopstal reeds leeg gestaan en is dit die spookhuis genoem.